बेखौफ बदमाशों का कहर, घर में सोये युवक को छूरा मारकर की हत्या
Tuesday,04 August 2020,02:25 PM
By Deshwani | Publish Date: 30/3/2019 2:51:52 PM
सहरसा। जिले के सलखुआ थाना क्षेत्र के बनमा ईटहरी ओपी अंतर्गत कासीमपुर टोलवा गांव में देर रात अज्ञात अपराधियों ने घर में सोये युवक को चाकू से गोद कर हत्या कर दी। घटना को अंजाम देने के बाद अपराधी फरार हो गया।
प्राप्त जानकारी के मुताबिक, कासीमपुर टोलवा निवासी मो तसीर अपनी पत्नी और बच्चे के साथ अपने घर में सोया था। देर रात करीब एक बजे अज्ञात अपराधियों ने मो तसीर को चाकू से गोद-गोद कर बेरहमी से मार कर फरार हो गया। इसके बाद मृतक कि पत्नी शाहजहां खातून द्वारा शोर मचाने के बाद जुटे लोगों ने गंभीर रूप से जख्मी युवक को इलाज के लिए अनुमंडल अस्पताल सिमरी बख्तियारपुर ले जाया गया जहां चिकित्सक ने उसे मृत घोषित कर दिया
घटना की सूचना पर पहुंची बनमा ईटहरी ओपी पुलिस ने मृतक के शव को कब्जे में लेकर पोस्टमार्टम के लिए सदर अस्पताल सहरसा भेज दिया है। साथ ही मामले के अनुसंधान में जुट गयी है। मालूम हो कि मृतक कानपुर में भवन निर्माण की ठेकेदारी का काम करता था। वह दो माह पूर्व ही अपने गांव आया था। घटना के कारणों का खुलासा नहीं हो पाया है। मो तसीर के तीन छोटे-छोटे बच्चे हैं, जिनमें दो पुत्र और एक पुत्री शामिल हैं।